《见诸公古风有感而和》
宋代·李吕

吾慕严子陵，躬耕寄事外。
弗听有道举，安得从郭泰。
耻因粟五斗，陶令腰束带。
三贤甘寂寞，举世惜机会。
是心本通明，忍把客尘盖。
洗耳颍阳水，要使闻清籁。
纷纷难与言，简篇犹可赖。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。